Tuomas Sammelvuo
Tuomas Sammelvuo (s. 16. helmikuuta 1976 Pudasjärvi) on suomalainen lentopallovalmentaja ja entinen lentopalloilija. Sammelvuo on toiminut Suomen miesten lentopallomaajoukkueen päävalmentajana vuodesta 2013 ja jatkaa tehtävässään nykyisen sopimuksen mukaan ainakin vuoteen 2020 asti. Ensiesiintymisensä seurajoukkueen päävalmentajana Sammelvuo teki kaudella 2016-17 Venäjän Superliigassa Kemerovon riveissä. Tammikuussa 2017 hän solmi 3+2-vuotisen jatkosopimuksen Kemerovoon.
Tuomas Sammelvuo
Vuoden 2008 Maailmanliigan Sammelvuo päätti jättää väliin levon tarpeen vuoksi. Vaikka hänen edustustehtävänsä jäivät väliin, häntä kiinnosti edelleen lentopallon EM-kisat vuonna 2009. Sammelvuo teki paluun maajoukkuetehtäviin kesällä 2009. Lentopallon maailmanliigan ottelut jäivät kahta viimeistä ottelua lukuun ottamatta maajoukkuekapteenilta väliin johtuen vatsalihaksen repeämisestä. Sammelvuo teki paluun kunnolla MM-karsinnoissa, joissa Suomi koki jättipettymyksen tippuen kisakoneesta. Myöskään kevään EM-kilpailut eivät tuoneet menestystä kun Suomi ei selviytynyt mitalipeleihin.